एंटी नक्सल आॅपरेशन के स्पेशल डीजी डीएम अवस्थी ने बताया, सीआईएसएफ के जवान मिनी बस से बचेली खरीदारी करने गए थे। लौटते वक्त बस में कुछ नागरिक भी बैठ गए। पहाड़ी मोड़ पर नक्सलियों ने आईईडी ब्लास्ट कर दिया। हमले में हेड कांस्टेबल डी मुखोपाध्याय शहीद हो गए और चालक रमेश पाटकर, हेल्पर रोशन लाल साहू, ट्रक ड्राइवर सुशील बंजारे व उसके हेल्पर जोहन की भी जान चली गई। दो जवानों पठाए सतीश और विशाल सुरेश गंभीर रूप से घायल हैं। मरने वालों को आंकड़ा बढ़ सकता है। सीअाईएसएफ के जवान 502 बटालियन कोलकाता से चुनाव ड्यूटी में आए थे। मिनी बस चुनाव ड्यूटी में लगी हुई थी और इसमें 9 लोग सवार थे।